als_Latn dik_Latn sag_Latn
Çmimi i naftës mund të ulet deri në 50 USD për fuçi
Ekspertët e Bankës Qëndrore të Shteteve të Bashkuara parashikojnë ulje të çmimit të naftës deri në 50$ për fuçi gjatë muajve të ardhshëm. Eksperti i Rezervës Federale Amerikane, Fransisko Blansh tha për të përditshmen britanike Telegraf, se rënia në këto nivele e çmimit është e pashmangshme nëse vendet e OPEC nuk bien dakort të reduktojnë prodhimin.
Ai madje thotë se kjo organizatë është faktikisht e shpërbërë pasi nuk arriti të marrë vendime për të mirën e përbashkët. Rënies së çmimeve, sipas ekspertit, mund t’i rezistojnë vetëm vende si Arabia Saudite dhe ato të Lindjes së Mesme, ku rezervat e naftës janë të mëdha. Me vështirësi do të përballen Nigeria e Venezuela, që kanë varësi të madhe ekonomike nga shitja e naftës.
Ato kërkuan reduktim të prodhimit me qëllim që çmimi të ngrihej deri në të paktën 90$ për fuçi. E dëmtuar do të ishte edhe Rusia që do të hiqte dorë nga një sërë projektesh kërkimore për naftë, ashtu si Kanadaja, Meksika e Argjentina.
Ndikim në rënie, ekspertët theksojnë se ka kërkesa e vendeve europiane për burime të tjera alternative për energji. I tillë është shtimi i kërkesës për gaz të lëngshëm.
Nga kjo rënie e çmimit të naftës, ekspertët thonë se ekonomia globale do të ketë 1 triliard dollarë më pak të ardhura. Kjo do të ndikojë jo pak në uljen e financimeve për fondet e ndihmave për rimëkëmbjen ekonomike në shumë vende të botës.
als_Latn als_Latn als_Latn als_Latn als_Latn als_Latn